Pašdarbnieku svētki "Kopā roku rokā"
2023-02-04 18:00 - 19:30 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
4. februārī plkst. 18.00 Valmieras Kultūras centrā notiks Pašdarbnieku svētki “Kopā roku rokā”. Svētku koncertā piedalīsies visi mākslinieciskās pašdarbības kolektīvi, savukārt no 2. līdz 28. februārim Valmieras Kultūras centra foajē būs aplūkojama Tautas Tēlotājas mākslas studijas un Tautas Lietišķās mākslas studijas “Valmiera” darbu izstāde.
“Būt atkal kopā. Dziesmā, dejā, mūzikā un citās radošās izpausmēs pašdarbnieku otrajās mājās – kultūras centrā. Kopā roku rokā kā latvietībā un tradīcijās, tā aizrautīgās trakulībās un kopā būšanas priekā, atkal tiekoties koncertā ar saviem skatītājiem pēc divu gadu pārtraukuma,” par gaidāmo Pašdarbnieku svētku koncertu saka Valmieras Kultūras centra vadītāja vietniece metodiskajā un amatiermākslas kolektīvu darbā Gita Krūkle.
Koncerta ieejas maksa: 5-8 EUR. Ar Valmieras kultūras karti 1 eiro atlaide no biļetes cenas.
Biļetes: https://www.bilesuparadize.lv/lv/event/125206

Donoru diena Valmierā
2023-02-06 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
Valsts asinsdonoru centrs (VADC) organizēs izbraukumu uz Valmieru, aicinot iedzīvotājus ziedot asinis Valmieras Kultūras centrā, Rīgas iela 10, Valmierā, 6. februārī no plkst. 10.00 līdz 13.00!
Lai ziedotu asinis, līdzi ņem derīgu pasi, eID karti vai jebkuru citu personas apliecinošu dokumentu, kas satur sekojošu informāciju- personas kodu, vārdu, uzvārdu, foto un bankas konta numuru!

Esi 18 – 65 gadus jauns (donori, kuri asins/asins komponentus nodod pirmo reizi līdz 60 gadiem);
Sver ne mazāk par 50 kg;
Dienā pirms asins nodošanas neesi lietojis alkoholu;
Esi paēdis, izgulējies, atpūties, jūties labi;
Esi vesels un pēdējā laikā neesi slimojis;
Pirms tam esi lietojis veselīgu uzturu un daudz šķidruma;
Neesi nodevis asinis vismaz 9 nedēļas, un 12 mēnešu periodā to jau neesi darījis 4 reizes (attiecas uz sievietēm) vai 6 reizes (attiecas uz vīriešiem, pie kam pēc 6. reizes vīriešiem jāievēro 3 mēnešu pārtraukums).

Iesaistoties asinsdonoru kustībā, ir iespēja palīdzēt nelaimē nonākušajiem, kam nepieciešamas asinis.
Plašāku informāciju par to, kā var ziedot asinis un kāpēc tas ir svarīgi, lasiet VADC tīmekļvietnē https://www.vadc.lv/lv

Raimonds Pauls koncertprogrammā "Atkal no jauna"
2023-02-12 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
12. februārī plkst. 16.00 Valmieras Kultūras centrā ar koncertprogrammu “Atkal no jauna” viesosies maestro Raimonds Pauls, soliste Paula Saija un mūziķi Raimonds Macats, Edvīns Ozols un Artis Orubs.
Biļetes: 16-24 EUR. Ar Valmieras kultūras karti 1 EUR atlaide.
Biļetes var iegādāties “Biļešu Paradīze” kasēs un elektroniski: https://www.bilesuparadize.lv/lv/event/124127

Nacionālo bruņoto spēku Štāba orķestra koncerts
2023-02-14 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
2023. gada februārī Latvijas Nacionālo bruņoto spēku Štāba orķestris aicina uz sadraudzības koncertiem “Clarinata”, kuros kopā ar orķestri piedalīsies klarnešu kvartets “Quattro Differente” un Vācijas Bruņoto spēku orķestra (Das Musikkorps der Bundeswehr) klarnešu kvartets. Koncerti notiks 14. februārī plkst. 19.00 Valmieras Kultūras centrā, 15. februārī plkst. 18.30 Daugavpils teātrī, 16. februārī plkst. 19.00 Jelgavas Kultūras namā un 18. februārī plkst. 17.00 Rīgā, Latvijas Nacionālās bibliotēkas Ziedoņa zālē.
“Izaugsme nav iedomājama bez mijiedarbības, it sevišķi profesionālajā jomā. Radošu ideju un pieredzes apmaiņa, jauna repertuāra iepazīšana un dažādu valstu kultūru pārstāvju sadarbība ir īpašs virzītājspēks mākslas jomā. Pagājušajā gadā ar dažādām koncertprogrammām mūsu orķestris ir atzīmējis savu 30. gadadienu. Nolēmām, ka jaunajā koncertprogrammā priekšroka tiks dota mūsu orķestra senākajam kameransamblim un viesiem no Vācijas. Programma būs tembru, krāsu, iespaidu, emociju bagāta un kā jauns impulss nākamajai desmitgadei. Vācijas Bruņoto spēku klarnešu kvarteta un Latvijas Nacionālo bruņoto spēku Štāba orķestra kopkoncerti simbolizē mūziķu vienotību savā arodā, kura pamatā ir viens aicinājums – kopt savas valsts mūzikas kultūras vērtības un popularizēt tās starptautiskajā vidē,” stāsta klarnešu kvarteta “Quattro Differente” mākslinieciskais vadītājs virsseržants Guntars Gedroics.
Koncertu nosaukums “Clarinata” nozīmē klarnešu mūzikas svētkus. Programmai ir izvelēti pozitīvi un uzmundrinoši skaņdarbi klarnešu kvartetam, klarnešu korim un pūšaminstrumentu orķestrim. Vairāki koncertos iekļautie darbi Latvijā skanēs pirmo reizi, savukārt, seržantes Marinas Vidmontes skaņdarbs “Perfektā omā” (In a Perfect Mood) piedzīvos savu pasaules pirmatskaņojumu. Orķestri diriģēs kapteiņleitnants Guntis Kumačevs, klarnetes solo atskaņos virsseržants Guntars Gedroics un štāba virsseržants Kristofs Demeters (Kristof Dömötör).
Vācijas Bruņoto spēku orķestris ir viens no pazīstamākajiem militārajiem orķestriem Vācijā. Orķestris ir pieprasīts arī ārvalstīs. Tas ir viesojies ne tikai daudzviet Eiropā, bet arī Japānā un ASV. Tā galvenais uzdevums ir muzikālā noformējuma nodrošināšana Vācijas
Federatīvo Republiku protokola ceremonijās, uzņemot ārvalstu viesus, kā arī koncertprogrammu veidošana. Par orķestra radošām spējām liecina tā plašā diskogrāfija. Izsmalcināta pūšaminstrumentu mūzika un kvalitatīvi klasisko darbu aranžējumi ieņem tik pat
nozīmīgu vietu koncertu repertuārā kā marši un izklaides mūzika. Orķestra mūziķu sniegumu raksturo augsta precizitāte, pārliecība un azartiskums, kas piepilda ikkatru skaņdarba atskaņoto noti.
Klarnešu kvartets “Quattro Differente” ir senākais Nacionālo bruņoto spēku Štāba orķestra ansamblis, kas cītīgi glabā kamermūzikas tradīcijas. Tas ir dibināts 1999. gadā un savā pastāvēšanas laikā ir piedalījies neskaitāmos pasākumos Latvijā un ārvalstīs. Kvartets ir
nozīmīgs tieši ar savu sniegto ieguldījumu latviešu akadēmiskajā mūzikā. To raksturo nemitīga attīstība un sadarbība ar komponistiem un mūziķiem starptautiskā līmenī. Aizvien jaunu koncertprogrammu veidošana ir ansambļa prioritāte.
Nacionālo bruņoto spēku Štāba orķestris ir dibināts 1992. gada 2. februārī, un tā ir viena no atpazīstamākajām Latvijas armijas vienībām. Sabiedrībā orķestris visbiežāk asociējas ar valstī nozīmīgiem svētkiem un sarīkojumiem. Orķestra darbībā ir apvienotas vairākas funkcijas – ceremonijas, parādes, defilē programmu demonstrējumi, orķestra un kameransambļu koncerti. Pastāvēšanas laikā orķestris ir piedalījies daudzos starptautiskos un pasaulē ievērojamos militārās mūzikas festivālos. Orķestra sniegums ir guvis plašu klausītāju atzinību ārvalstīs, kā arī dzimtajā Latvijā.
Koncerti tiek rīkoti sadarbībā ar Vācijas Bruņoto spēku orķestri, Latvijas Nacionālo bibliotēku, Valmieras Kultūras centru, Jelgavas kultūras namu, Daugavpils teātri un Zemessardzes orķestri.
Turpinot Nacionālo bruņoto spēku Štāba orķestra tradīcijas, ieeja koncertā būs bez maksas, iepriekš saņemot ieejas karti Valmieras Kultūras centra kasē.

Erudīcijas spēle "Zini! Mini! Uzzini!"
2023-02-15 18:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
15. februārī plkst. 18.00 Valmieras Kultūras centrā notiks erudīcijas spēle “Zini! Mini! Uzzini!”. Dalība bez maksas, ar iepriekšēju pieteikšanos v5v.edu.lv/zini .

Shipsea solokoncerts "Siltā gaismā"
2023-02-17 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
17. februārī plkst. 19.00 Valmieras Kultūras centrā izskanēs Shipsea solokoncerts “Siltā gaismā”.
Koncertprogrammā Jānis Šipkēvics apvienojis dziesmas, kas, viņaprāt, atspoguļo mīlestības temperatūras plašo diapazonu – no Raiņa “Meitenes ar ledus acīm” līdz karstai kvēlei. Jaunā lasījumā stīgu kvarteta, klavieru un balsu salikumā izskanēs būtiskākās lappuses no Shipsea daiļrades – “Taviem ceļiem”, “Mežaparks”, kā arī jaunākā albuma “Apgaismo mani” dziesmas – “Tavi viļņi”, “Pie upes”, “Dunka” un “Siltā gaismā”.
Programmā ietvertas arī skaistākās melodijas, ko savulaik radījuši Imants Kalniņš, Keita Buša, Pīters Geibriels.
Biļetes: EUR 18-25. Ar Valmieras kultūras karti 1 EUR atlaide.

Mārča Auziņa solokoncerts
2023-02-23 19:00 - 20:15 | Kocēnu kultūras nams, Alejas iela 3, Kocēni
23. februārī plkst. 19.00 aicinām uz Mārča Auziņa solokoncertu Kocēnu Kultūras namā.
Koncertā skanēs gan paša Mārča radītas kompozīcijas no pirmajiem 3 solo albumiem (“Viens”, “Aizrautība”, “Lielā Plūsma”), gan īpaši radītas aranžijas solo ģitārai no tādiem pasaulē atzītiem māksliniekiem kā Sting, The Beatles, John Lennon, Leonard Cohen, Raimonds Pauls, Imants Kalniņš u.c.
Joprojām nemainīgs ir virtuozā ģitārista Mārča Auziņa koncertu muzikālais koncepts, kura vadlīnija ir solo muzicēšana, kas prasa īpašas ģitārspēles iemaņas – tikai uz viena instrumenta jāspēj panākt veselai grupai raksturīga muzikālā faktūra. Savas prasmes pavisam nesen Mārcis papildinājis prestižajā ģitāristu nometnē Itālijā, Toskānā – “Tuscany Guitar Camp 2022”, kurā no visas Eiropas uzņemti vien 15 dalībnieki.
Solo žanrs kā tāds šobrīd kļūst populārs visā pasaulē, atgriežoties pie klasiskās mūzikas kontekstā 16.g.s. tik populārā kamermūzikas žanra, kurā, ierasto koncertzāļu vietā, muzicēšana notika aristokrātu mājokļos, amatnieku darbnīcās, muižās u.c. tam laikam netradicionālās vietās.

Biļetes cena: 12 EUR. Pasākuma dienā – 15 EUR.
Pasākumu organizē Kocēnu Kultūras nams.

Atbalsta norise "Sirdsgaisma Ukrainai"
2023-02-24 16:00 - 20:00 | Laukums pie Valmieras Kultūras centra, Rīgas iela 10, Valmiera, Latvija
24.februārī apritēs gads kopš Krievijas sāktā kara Ukrainā. Aicinām domās un darbos būt kopā ar Ukrainas tautu, piedaloties atbalsta norisē “Sirdsgaisma Ukrainai” 24. februārī no plkst. 16.00 līdz 20.00 pie Valmieras Kultūras centra. Klausoties ukraiņu mūziku, sildoties pie ugunskura un vērojot projekciju uz Valmieras Kultūras centra fasādes, aicinām kopīgi darināt maskēšanās tīklus, piedalīties ierakumu sveču izgatavošanas darbnīcā, nobaudīt boršču un ziedot sev vēlamā veidā – bērnu sagatavotas nelielas dāvaniņas vai zīmējumi ar īpašu veltījumu kādam bērnam Ukrainā; lietas, kas šobrīd ļoti nepieciešamas Ukrainā; naudas līdzekļi.
“2022. gada 24. februāris–2023. gada 24. februāris. Datums, kas sadalīja ukraiņu dzīvi pirms un pēc tam. Kara gads ir neuzvaramības gads. Drosmes un uzticības gads. Ticības un sāpju gads. Gads, kas parādīja, kas mēs patiesībā esam. Ukraiņi tur savu pozīciju. Katrs ir savā vietā, lai kur viņš atrastos – Ukrainā vai ārzemēs. Mūsu draudzīgo Eiropas un pasaules valstu savlaicīgi sniegtā palīdzības roka dod spēku un pārliecību virzīties uz priekšu, uz uzvaru. Mēs esam kopā! Vienotībā ir spēks! Ukraina bija, ir un būs! Atcerēsimies šo gadu! Godināsim tos, kuri atrodas kaujas laukā! Atnāc 24. februārī!” aicina Oksana Kyryliuk, Ukrainas Mazo pilsētu asociācijas izpilddirektore, kura šobrīd strādā Valmieras novada pašvaldībā.
Ikviens “Sirdsgaisma Ukrainai” norises laikā aicināts iesaistīties ierakumu sveču izgatavošanā darbnīcā Valmieras Kultūras centrā kopā ar Valmieras Jaunatnes centru “Vinda”. Lūdzam līdz 24. februārim uz Valmieras Kultūras centru vai Valmieras Jaunatnes centru “Vinda” aiznest sveces, sveču galus un tīras metāla kārbas, kas noderēs sveču izgatavošanā.
Lūdzam bērnus un jauniešus jau iepriekš sagatavot nelielu dāvaniņu ar īpašu sveicienu, ko saņems bērni Ukrainā, kuri cietuši militāro darbību rezultātā. Pašu zīmēts veltījums, atbalsta vārdi (iesakām tos rakstīt ukraiņu valodā, izmantojot, piemēram, Google Translate programmu), atstarotājs, lukturītis – šāds īpašs Valmieras novada bērnu un jauniešu veltījums iepriecinās un stiprinās bērnus un jauniešus Ukrainā. Lūdzam veltījumu un dāvaniņu ievietot kastītē, lai tas, iesaiņots tieši tā, kā to vēlējies dāvinātājs, nonāktu Ukrainā.
Pie Valmieras Kultūras centra būs iespēja arī atstāt lietas, kas pašlaik ļoti nepieciešamas nosūtīšanai uz Ukrainu:

Ilgtermiņa uzglabāšanas produkti: konservi, makaroni, graudaugi, tēja, kafija, medus, šokolāde, pārtika bērniem u.c.;
Higiēnas preces: šampūni, dušas želejas, zobu pastas, ziepes, autiņi, higiēniskās paketes, mitrās salvetes u.c.;
Enerģijas uzkrāšanas ierīces: lukturīši, LED lampas, lādētāji – akumulatori (Power Banks) u.c.;
Gultasveļa, dvieļi, segas.

Oksana Kyryliuk un Mariia Vasylenko, Ukrainas kara bēgļu koordinatore Valmieras novada pašvaldībā, kopā ar Ingūnu Vilku, Brenguļu sākumskolas pavāri, aicina norises laikā ikvienu nogaršot boršču, kāds tas tiek gatavots Ukrainā, un citus Ukrainas tradicionālos ēdienus. Priecāsimies, ja par maltīti varēsiet ziedot paša izvēlētu summu, ziedojumam nonākot Ukrainas kara bēgļu atbalstam.
Jāpiemin, ka ziedot Ukrainas kara bēgļu atbalstam Valmieras novadā var jebkurā sev ērtā laikā, ziedojumu pārskaitot uz kontu [REDACTED] (saņēmējs: Valmieras Attīstības aģentūra). Ziedojot lūdzam norādīt mērķi “Atbalsts Ukrainas bēgļiem”. Vairāk Valmieras novada tīmekļvietnē valmierasnovads.lv, sadaļā “Atbalsts Ukrainai”.

Dziesmu spēle "Šveiks-toreiz un tagad"
2023-02-25 18:00 - 19:30 | Valmieras Kultūras centrs, Rīgas iela 10, Valmiera, Latvija
Dziesmu spēles “Šveiks – toreiz un tagad” izrādes turpinās
Ar lieliskiem panākumiem šī gada rudenī pie skatītājiem devās producentu kompānijas “Forte Production” veidotais koncertuzvedums “Šveiks – toreiz un tagad”. Ņemot vērā lielo skatītāju interesi, ir nolemts izrādes turpināt arī 2023.gadā. Jau no janvāra Šveiks dosies pie skatītājiem Ventspilī, Valmierā, Jelgavā, Ulbrokā, Rīgā, Aizkrauklē un citās Latvijas vietās. Krietnais kareivis Šveiks ir Latvijā iemīļots čehu tautas varonis, kura ierašanās uz dažādu teātru skatuvēm vienmēr bagātīgi aizdarīta ar dziesmām – ironiskām, priecīgām, skumjām, karavīru humora pilnām. Šveika dziesmas dzīvo vēl ilgi pēc tam, kad izrāde savas skatuves gaitas beigusi – “Mīļā, ķeizars mani karā sauc” vai “Ardievu, meitenes”, tāpat kā citas, sen dzīvo savu dzīvi un tiek gan dziedātas, gan dungotas, gan svilpotas pie pirmās vajadzības, neraugoties uz to radīšanas gadu.

Arī pats Šveiks, pareizāk, tā autors Jaroslavs Hašeks vairs nav nekāds jaunais – tūlīt 140, bet viņa radītais varonis, kā apliecinājums veselajam saprātam un viena cilvēka cīņai pret valsts līmenī paceltu stulbumu un birokrātiju, ar apskaužamu regularitāti nāk pie saviem skatītājiem – arī Latvijā.
Ar dziesmu spēli “Šveiks – toreiz un tagad” daudzās Latvijas pasākumu norises vietās mūžam dzīvais varonis būs atkal klāt! Gan Ivara Vīgnera un Valta Pūces radītām skanīgām dziesmām, gan ar trāpīgiem Jāņa Petera un Pētera Brūvera dziesmu vārdiem skatītājus aizraus lieliskais stāstnieks Valters Krauze, aktieris Rihards Lepers, dziedātājs Mārtiņš Kanters un profesionāla mūziķu grupa Mārča Auziņa vadībā ar dziedātājām, kas nav tikai dziedātājas vien – Intu Gudovsku, Anitu Levšu un Olgu Stupiņu. Izrādēs piedalīsies arī dejotāji Beāte Svarinska un Kristaps Pelēkais. Dziesmu spēles režisors Valdis Pavlovskis un producents Jānis Kļaviņs piedāvā satikties vecajā labajā krodziņā “Pie kausa”, sešos vakarā pēc kara. Īpašā zīme – balta puķe pogas caurumā! Tiksimies! Biļetes “Biļešu paradīzē”.

Izrāde PĀRCELTA! Liepājas Leļļu teātra izrāde "Ucipuci meklē mājas"
2023-03-03 11:00 - 11:45 | Valmieras Kultūras centra lielā zāle, Rīgas iela 10, Valmiera, Latvija
Aktiera slimības dēļ 3. martā plānotā Liepājas Leļļu teātra izrāde “Ucipuci meklē mājas” pārcelta uz 14. aprīli plkst. 11.00. Iegādātās biļetes ir derīgas uz izrādi 14. aprīlī. Atvainojamies par sagādātajām neērtībām!
***
3. martā plkst. 11.00 Valmieras Kultūras centrā norisināsies Liepājas Leļļu teātra izrāde bērniem “Ucipuci meklē mājas”.

Zane Zusta | Ģirta Šoļa skatuves versija
Pasaulē mīlīgākā šausmenīte
Rotaļu pūcīte Ucipuci ģimenes ceļojuma laikā nejauši tiek aizmirsta kādā viesu mājā Itālijā un piedzīvo aizraujošus brīžus, meklējot ceļu mājup pie sava saimnieka – puisēna Kriša. Viņa satiek lielo odu, palīgā nāk arī zirneklis un zaļais muzikants circenis. Tie visi viņai kļūst par neaizstājamiem palīgiem un mīļiem draugiem. Ucipuci izrādē sniedz vērtīgus padomus, ko darīt, ja gadās nozaudēties.
Režisors | ĢIRTS ŠOLIS
Māksliniece | EVIJA TIMMA-NOVIKA
Komponists | MIKUS FRIŠFELDS
Video konsultants | DAINARS ALBUŽIS
Kustību konsultante | KRISTĪNE BRĪNIŅA
Vokālā konsultante | DZINTRA ORBA
Lomās | PĒTERIS LAPIŅŠ, ILZE JURA vai MADARA ENKUZENA
Skaņu operators | KRISTAPS ŽILINSKIS
Gaismu operators | JĀNIS BRAŠS
Izrāde veidota kā bērnus iesaistošs piedzīvojums un ir piemērota skatītājiem sākot no 3 līdz 10 gadu vecumam. Izrādes ilgums 45 minūtes.
Biļešu tirdzniecība Biļešu paradīzes kasēs visā Latvijā, vietnē www.bilesuparadize.lv
Biļetes cena: 5 EUR. Grupām no 10 personām, biļetes cena – 4 EUR. Bērnu grupu pavadošajiem pedagogiem ieeja bez maksas.
Biļete nepieciešama katram apmeklētājam, neatkarīgi no vecuma.

Valmieras un Strenču Mūzikas skolu pūtēju orķestru koncerts
2023-03-03 17:30 - 18:30 | Valmieras Kultūras centra lielā zāle, Rīgas iela 10, Valmiera, Latvija
3. martā plkst. 17.30 Valmieras un Strenču Mūzikas skolu pūtēju orķestru koncerts “Atkal taures sauc…”
Bez maksas

IGO 60 gadu jubilejas koncerts
2023-03-04 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Leģendārais dziedātājs, mūziķis un daudzpusīgais mākslinieks Igo, kura vārds ir kā latviešu mūzikas kvalitātes zīmols, atzīmē savu 60 gadu jubileju, ko nolēmis krāšņi nosvinēt ar koncertiem un izstādēm visā Latvijā.
Igo jubilejā, visi dziedātāja talanta cienītāji tiek ielūgti uz īpašiem jubilejas koncertiem, kur kopā ar Igo uz skatuves kāps gan mūziķi, ar kuriem jubilārs savas karjeras laikā sadarbojies kā arī komponisti, kas rakstījuši dziesmas tieši Igo balsij.
Koncertos skanēs Igo «zelta repertuārs», no grupām “Līvi”, “Remix”, “Liepājas brāļi”, tāpat arī tiks izpildīti fragmenti no Zigmara Liepiņa rokoperas “Lāčplēsis”, operas “Parīzes Dievmātes katedrāle” u.c. darbiem, kas bijuši svarīgi gan Igo, gan Latvijai.
“Šie būs koncerti, kur būs dzirdami skaņdarbi, kurus klausītāji vienmēr grib dzirdēt un gaida, kuri ikvienam raisa emocijas, atmiņas, kuriem var dziedāt līdzi; kompozīcijas, kuras pārdzīvojušas laika pārbaudi un joprojām klausās vairākās paaudzēs.” saka Igo.
Igo ir aktīvs joprojām un tiek radīti skaņdarbi arī pēdējos gados, kuri guvuši lielu popularitāti šodien, līdzās šīm dziesmām, koncertos noteikti skanēs arī agrāk radītie Igo izpildītie hiti, kuru autori ir Raimonds Pauls, Zigmars Liepiņš, Ēriks Ķiģelis, Jānis Strazds, Jānis Lūsēns, Mārtiņš Brauns, Uldis Marhilevičs, Aivars Hermanis, Valts Pūce un arī pats Igo. Programmā iekļautās kompozīcijas – “Brīva diena”, “Vējš sola lapai debesis”, “Redzēj puisis, redzēj meita”, “Nojausma”, “Mālos pelēkos”, “Ieelpots”, “Bet dzīvē viss ir savādāk”, “Nepiesauc, nepasauc mani vēl”, “Kā senā dziesmā”, “Laika dziesmiņa”, “Meitenei kafejnīcā”, “Pilnmēness naktī”, “Zīlīte” u.c. Katrā koncertā repertuārs un īpašo viesu sastāvs būs atšķirīgs.
Koncertos piedalīsies muzikālā grupa Jāņa Strazda vadība.
Pēdējos 10 gadus Igo aktīvi pievērsies arī vizuālajai mākslai. Top grafikas, paša dizainēti priekšmeti un trauku sērijas. Katru gadu Igo darbi redzami izstādēs Latvijā un ārpus tās robežām. Tuvākā gaidāmā izstāde, kurā būs redzama Igo grafika un trauki, būs skatāma Kultūras pilī “Ziemeļblāzma” – šī gada aprīlī un maijā. Paralēli tam Igo attīsta mūzikas un mākslas centru “Ceplis”, kur vada ekskursijas un meistarklases.
Igo dizaina priekšmetus, mūzikas albumus, trauku eksemplārus un grāmatas būs iespēja iegādāties jubilejas koncertu vietās. Pēc koncertiem ikvienam, kurš vēlēsies būs iespēja nofotografēties un saņemt autogrāfu.

Mūzikls "Agrā rūsa"
2023-03-10 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Tieši Valentīndienā – 14.februārī pirmizrādi piedzīvos Jāņa Lūsēna un Pētera Brūvera mūzikls AGRĀ RŪSA.
Atjaunotajam iestudējumam sapulcināta lieliska komanda. Galvenā – Elzas loma uzticēta dziedātājai Beātei Zviedrei, kuras daudzpusīgā vokālistes pieredze labi pazīstama gan mūziklu, gan džeza un akadēmiskās mūzikas pasaulē. Fabrikanta Ķikuļa lomā redzēsim Dailes teātra aktieri Arti Robežnieku, viņa dēla, mākslinieka Italo lomā – dziedātājs, grupas „Baritoni” dalībnieks Mārtiņš Strods, tiesnesis Straujups – Nacionālā teātra aktieris Raimonds Celms, savukārt Modes nama īpašnieces Cimbares tēlā iejutīsies dziedātāja Alise Kante. Nozīmīgas lomas izrādē atveidos arī aktieris Agris Krapivņickis (Elzas skolas gadu mīlestība Jānis), Ieva Parša (Elzas māte), Annija Putniņa un Sarma Liede (Elzas draudzenes Austra un Zenta), Sniedze Kaņepe (Reņģu sieva), Edvards Grieze (Reinis), Daniels Pelnēns (Frīdis), kā arī jaunas paaudzes talanti – Toms Kalderauskis, Austra Kozuliņa, Emīls Gilučs, Zane Lazdiņa, Sanita Roze, Uga Gundars, Ralfs Puzāns un Kate Kokamegi. Par izrādes muzikālo pusi rūpēsies orķestris komponista Jāņa Lūsēna vadībā.
Mūzikla pamatā ir Elīnas Zālītes romāns, kas stāsta par jaunas lauku meitenes dzīves līkločiem 30.gadu Latvijā, vēlmi dzīvot Rīgā skaisti un bezrūpīgi. Apklusinot ilgas pēc mājām un ilūziju sabrukuma sāpes, Elza soli pa solim ieiet modes vidē – postošajā kruzuļu un spīguļu pasaulē. Kārotā greznība drīz vien apnīk, tā rada nicinājumu pret naudu un arī pret tās īpašnieku, viņas vīru Ķikuli. Elza izšķiras uz noziegumu savas mīlestības un brīvības dēļ. Tomēr ziedošā mīlestība pārtop par atmiņu drumslām, jo šī paradīze ir iedomāta un izkropļota. Kļūda atkal sagriež likteni neparedzamā virpulī, bet sods dziedina jaunai dzīvei. Tikai jasmīni turpina ziedēt un smaržot, līdz neprātam apreibinot mīlestību alkstošos…
Kā uzsver izrādes režisore Marija Bērziņa, “melodrāma tik ļoti piestāv 30.gadiem – kaislības, naivums, sentiments, dekadence, ideāli un to sabrukums. Un no šīm patiesajām vērtībām nevairīsimies arī jaunajā iestudējumā, kas būs mana atzīšanās simpātijās 30. gadu noslēpumainajai elegancei.
Kāpēc cilvēks sāk “agri rūsēt”? Varbūt tāpēc, ka sāk pielaikot sev svešas dzīves vērtības? Varbūt tāpēc, ka nabadzīgā apkārtējā vide liek rūgti apskaust tos, kuri dzīvo greznāk? Varbūt tāpēc, ka “nauda ir tā burvju atslēga, kas atdara visas pasaku pilis”. Pelnrušķītes stāsts, kas varbūt varēja beigties laimīgi… Bet tā nenotiek, jo pasaulē, kurā dzīvo Elza, cilvēki viens no otra grib gūt labumu, apmierinot savas egoistiskās vajadzības. Elzai sāk likties, ka viņai ir darīšana ar manekeniem, nevis dzīviem cilvēkiem. Tomēr viņā ierunājas sirdsapziņa un mostas alkas pēc mīlestības. Neatbildētie jautājumi sāk urdīt arvien skaudrāk. Un tad pienāk brīdis, kad nav neviena nežēlīgāka par sievieti, kurai nav ko zaudēt.
Man Elza nav upuris. Viņa vienkārši ir spiesta dārgi samaksāt par savām izvēlēm. Bet ticība labajam cilvēkā ir neiznīcināma. Un mirklis īstas mīlestības atsver garos, sāpju pilnos gadus… “, piebilst režisore.
Izrādes veidotāju pulkā ir arī scenogrāfs Uģis Bērziņš, kostīmu māksliniece Liene Rolšteina, horeogrāfe Inga Krasovska, vokālā pedagoģe – Annija Putniņa, producents – Aigars Dinsbergs.

Mūzikla AGRĀ RŪSA izrādes:
14.februārī Ogres kultūras centrā
18.februārī Rīgā, VEF Kultūras pilī
19.februārī Vidzemes koncertzālē Cēsis
24.februārī Latgales vēstniecībā Gors
26.februārī Liepājas koncertzālē Lielais Dzintars
4.martā Jelgavas kultūras namā
5.martā Alūksnes kultūras centrā
10.martā Valmieras Kultūras centrā
11.martā koncertzālē Siguldas Devons
17.martā Ventspilī, teātra namā Jūras Vārti

XXI Vislatvijas sarīkojumu vadītāju festivāls
2023-03-11 19:00 - 2023-03-12 02:00 | Valmieras pagasta kultūras nams
Aicinām pasākumu vadītājus pieteikties dalībai XXI Vislatvijas sarīkojumu vadītāju festivālā „Caur smiekliem pilnīgi nopietni”, kas 11. martā plkst. 19.00 norisināsies Valmieras pagasta kultūras namā. Pasākuma tematika – “Olimpiāde”.
20 gadu laikā festivālā ir piedalījušies daudzi pasākumu vadītāji no dažādām Latvijas vietām, priecējot skatītājus ar spilgtām un radošām programmām. Vakara vadītāju uzdevums arī šogad – sagatavot līdz 15 minūšu ilgu programmu, apspēlējot tēmu „Olimpiāde”. Priekšroka tiks dota īsām programmām, kurās parādīta sava radošā iecere, improvizācijas prasmes, humora izjūta, tēmas aktualitāte un izpildījuma meistarība. Labāko vakara programmu noteiks skatītāju balsojums! Visi festivāla dalībnieki saņems balvas no pasākuma atbalstītājiem.
Lai piedalītos festivālā, aicinām līdz 27. februārim sazināties ar Mārtiņu Ādamsonu Vecvagaru pa tālruni 27122812.
Pasākumu vadītājus aicinām iepazīties ar festivāla NOLIKUMU.
Pasākums notiks pie klātiem galdiem. Biļetes cena: 20,00 EUR. Biļetes iepriekšpārdošanā “Biļešu paradīzē”. Pēc pasākuma notiks balle ar grupu “Ballīšu orķestris”.

Valmieras novada senioru kolektīvu koncerts un balle
2023-03-12 16:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
12.martā plkst. 16.00 Valmieras Kultūras centrā norisināsies Valmieras novada senioru kolektīvu koncerts.
Koncertā piedalīsies:
– Valmieras Kultūras centra senioru vīru koris “Baltie bērzi” un senioru koris “Sudrablāse”;
– Valmieras pagasta kultūras nama vokālie ansambļi “Dziesmotā senatne” un “Mežābele”;
– Trikātas Kultūras nama deju kopa “Sapnis”;
– Strenču Kultūras centra deju kopa “Madaras”;
– Rūjienas Kultūras centra deju kopa “Dzīga”;
– Naukšēnu Kultūras nama deju kopa “Švunkas”;
– biedrības “Valmieras pilsētas pensionārs” deju kopa “Atvasara”.
Pēc koncerta norisināsies lustīga balle kopā ar šlāgergrupu “Džambulaja”. Aicinām ņemt līdzi groziņu!
Idejas par Valmieras novada senioru kolektīvu sadraudzības koncertu iniciatori ir biedrība “Valmieras pilsētas pensionārs” un biedrības vadītāja Ināra Allika.
Ieeja bez maksas, saņemot ieejas karti Valmieras Kultūras centra kasē. Plašāka informācija pa tālruni 64207207.

Erudīcijas spēle “Zini! Mini! Uzzini!”
2023-03-15 18:30 - 20:30 | Kocēnu kultūras nams, Alejas iela 3, Kocēni
15.03. plkst. 18.30 Erudīcijas spēle “Zini! Mini! Uzzini!”. Pieteikšanās: www.vijacreative.lv/zini
Bez maksas

Dziedātāja ALEX piemiņas koncerts «Zvaigznes ceļš»
2023-03-17 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Dziedātāja ALEX piemiņas koncerti «Zvaigznes ceļš»
izskanēs visā Latvijā
Vēloties godināt un pieminēt izcilās un neatkārtojamās balss īpašnieku un ilggadīgo grupas «Opus Pro» solistu dziedātāju ALEX (1962 – 2021), kurš šogad būtu svinējis 60 gadu jubileju un, pateicoties to daudzo skatītāju atsaucībai, kuri 6.augustā apmeklēja mūziķa piemiņas koncertu «Zvaigznes ceļš» Lielvārdē, ALEX piemiņas koncerti tiek plānoti arī nākamā gada pavasarī un vasarā Latvijas pilsētu koncertzālēs un brīvdabas estrādēs.
«Ar koncertu Lielvārdē aizvadītajā vasarā kopā mēs uzcēlām skaistāko un lielāko pieminekli manam vecajam rokerim un tētim Alexam. Šis piemineklis ir pilns ar cilvēkmīlestību, prieku, asarām, to maģisko elektrību, ko sauc par rokenrolu, un siltu, siltu gaismu. Jāatzīst, grūti ietērpt visu to emociju gammu, kas manī mutuļo,» pēc Lielvārdes koncerta pauda ALEX meita un koncerta idejas autore – dziedātāja Aija Andrejeva.
Koncertos, kuros skanēs grupas «Opus Pro» zināmākās dziesmas «Es eju tevi zagt», «Rozā lietus», «Dzimene», «Tu un Es», «Mīļais», «Pēdējā pietura», «Šonakt», «Brīvību Baltijai», «Svētuguns», «Kā neviens» u.c., piedalīsies Aija Andrejeva, ģitārists un daudzu grupas «Opus Pro» hitu autors Harijs Zariņš, dziedātāji Jānis Aišpurs, Atis Ieviņš, Dināra Rudāne, Olga Rajecka, Antra Stafecka, grupas «Colt», «Very Cool People», «Laime pilnīga», «Laika suns» u.c. mākslinieki (jāpiebilst, ka katrā pilsētā mākslinieku sastāvs būs atšķirīgs). Vadītāja lomā iejutīsies Liepājas teātra aktieris Egons Dombrovskis, režisore – Maija Kalniņa.
Koncerti «Zvaigznes ceļš» notiks:
17.martā plkst.19 Valmieras Kultūras centrā
1.aprīlī plkst.18 Koncertzālē «Cēsis»
15.aprīlī plkst.18 Latgales vēstniecībā GORS
23.aprīlī plkst.16 Ventspils teātra namā «Jūras vārti»
29.aprīlī plkst.18 VEF Kultūras pilī
14.jūlijā plkst.19 Liepājā, koncertdārzā «Pūt, vējiņi!»
22.jūlijā plkst.19 Kandavā, Ozolāju estrādē
4.augustā plkst.19 Saldus Kalnsētas parka estrādē
5.augustā plkst.19 Jelgavā, brīvdabas koncertzālē «Mītava» Pasta salā
25.augustā plkst.19 Siguldas Pilsdrupu estrādē
26.augustā plkst.19 Dobelē, Ķestermeža estrādē

Mazo vokālistu sadziedāšanās pasākums “Lai balstiņa tālu skan”
2023-03-18 11:00 - 13:00 | Kocēnu kultūras nams, Alejas iela 3, Kocēni
18.03. plkst. 11.00 Kocēnu apvienības pirmsskolas izglītības iestāžu mazo vokālistu sadziedāšanās pasākums “Lai balstiņa tālu skan”.
Bez maksas

JDK "Sadancis" koncerts "Pavasara elpa"
2023-03-18 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
Man atvērās acis,
Es redzēju pavasari.
Ne lapās, ne pumpuros,
bet smaidos tavējos.
Valmieras novada jauniešu deju kolektīvs “Sadancis” aicina smelties gaišumu un dzīvesprieku tautas deju koncertā “Pavasara elpa”. Koncerts norisināsies 18. martā plkst. 17.00 Valmieras Kultūras centrā, kur skatītāju sirdis sildīs mīlestības pilni skatieni, enerģiski deju soļi un laimes izstaroti smaidi. Koncertā tiks ieskandināts Dziesmu un deju svētku repertuārs, iepazīstinot skatītājus ar vasaras gaidāmāko notikumu.
Piedalīsies: TDA “Ogre”, JDK “Metieniņš”, TDK “Pārgaujas Delveri”, deju skola “Dzirnas”, Brīvprātīgo ugunsdzēsēju biedrības pūtēju orķestris un JDK “Sadancis”.
Aicinām sanākt kopā, sajust pavasara gaišumu un ieskandināt svētkus!
Biļetes: 5-7 EUR, “Biļešu paradīzē”: https://www.bilesuparadize.lv/lv/event/126713

Rokopera "Mauglis"
2023-03-19 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Rokopera “Mauglis” ir vērienīgākais muzikālais iestudējums bērniem un jauniešiem, kas tapis pēdējo gadu laikā. Tas ir 1982. gadā Jaunatnes teātrī tapušās izrādes jauniestudējums, kas savu pirmizrādi piedzīvoja 2021. gada oktobrī un kļuva par pēdējo pasākumu, kurā piedalījās Mārtiņš Brauns pirms došanās Mūžībā. 2022. gada izrādes būs veltītas komponista atcerei.
Lomās: Igors Siliņš, Kārlis Tols, Rūdolfs Juris Trēziņš, Sanita Misika, Aija Dzērve, Juris Vizbulis, Edgars Lipors, Māris Skrodis, Jānis Skanis, Jēkabs Reinis, Juris Millers, Anatolijs Kreipāns, Elīna Bojarkina, Rihards Zelezņevs un Jānis Kirmuška. Izrādē piedalās tautas deju ansamblis “Dzintariņš” un mūziķu grupa.
Režisors Jānis Mūrnieks, horeogrāfe – Sanita Misika, horeogrāfes asistents Aleksejs Anisena (Baltkrievija), vokālā pedagoģe Ieva Sutugova, kostīmu māksliniece un scenogrāfe Līnda Oše, aranžētājs Kristaps Krievkalns, producents Juris Millers.
Latvijas Pasākumu foruma Izcilības balvas žūrija atzina rokoperu “Mauglis” par 2021. gada izcilāko kultūras pasākumu, bet uzņēmums “Biļešu paradīze” tā veidotājiem pasniedza speciālbalvu par online vidē visvairāk skatīto kultūras pasākumu.

Filma "Mātes piens"
2023-03-23 18:30 - 20:00
23. martā plkst. 18.30 Kocēnu Kultūras namā tiks demonstrēta Ināras Kolmanes filma “Mātes piens”.
Viagra, eller det blå pillret, är en av de mest kända erektil dysfunktion behandlingar. Det är effektivt; Det fungerar på så lite som 30 minuter och ger resultat i upp till 4 – 6 timmar. Du kan beställa Viagra och den generiska Sildenafil online på potensmedelapotek.se i Sverige. Allt du behöver göra är att fylla i ett gratis medicinskt frågeformulär online.
Jauna daudzsološa ārste konfliktā ar totalitāro padomju režīmu zaudē visu — karjeru, mīlestību pret dzīvi un pat mātes instinktu, liedzot savam bērnam mātes pienu. Taču pieaugot, meita kļūst par viņas vienīgo atbalstu un cenšas palīdzēt gan mātes depresijai, gan pati mācās izdzīvot nomācošajā padomju režīmā. Mātes un meitas dzīvesstāsti norisinās padomju okupētajā Latvijā laikposmā no 1945. līdz 1989. gadam.

Filma veidota pēc populārā rakstnieces Noras Ikstenas romāna “Mātes piens” motīviem.
Lomās: Maija Doveika, Elīna Vaska, Rūta Kronberga, Indra Briķe, Inga Tropa, Madara Mazā.

Ieeja: 3 EUR. Biļetes pirms pasākuma varēs iegādāties Kocēnu Kultūras namā.

ATCELTS! Ivara Kalniņa radošais vakars
2023-03-23 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ivara Kalniņa radošais vakars ATCELTS! Organizatori atvainojas par sagādātajām neērtībām!
Informācija par iegādātajām biļetēm:

Interneta veikalā www.bilesuparadize.lv iegādāto biļešu nauda to nominālvērtībā tiek reversēta trīs darba dienu laikā uz biļešu pircēja bankas kontu (bez klienta pieprasījuma).
“Biļešu Paradīzes” kasēs iegādātās biļetes pret naudu biļetes nominālvērtībā var atgriezt jebkurā “Biļešu Paradīzes” kasē.

***
Jautrs tematiskais vakars.
Tas būs KinoTeatroMuzo jeb tulkojumā-Kino Teātris Mūzika – tās mākslas jomas, kurās esmu darbojies un kurās joprojām darbojos, fragmentāri demonstrējumi un stāsti par to.

Koncertprogramma "Džezā tikai meitenes"
2023-03-24 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Iedvesmojoties no leģendārās amerikāņu komēdijas “Džezā tikai meitenes”, ikoniskās aktrises Merilinas Monro izpildītajām dziesmām, kā arī pagājušā gadsimta svinga ēras populārākās sieviešu vokālās grupas “The Andrews Sisters” spozmes un repertuāra, tapusi īpaša džeza koncertprogramma.
Dziedātājas Rūta Dūduma, Beāte Zviedre un Sintija Ģēģere apvienojušās, lai atskaņotu populāru filmu mūzikas fragmentus kā “Diamonds Are a Girl’s Best Friends”, “I Wanna Be Loved By You”, kā arī dziedātājas Pegijas Lī “I Love Being Here With You” un spožākās pērles no vokālā trio “Andrews Sisters” repertuāra. Programmā neizpaliks arī spilgti tērpi un tā laika raksturīgā horeogrāfija. Dāmu trio uzstāsies instrumentālās grupas pavadībā.
Koncertā piedalīsies arī saksofonu ansamblis “Valmieras meitenes” Agneses Geduševas vadībā.
Pasākums norisināsies pie galdiņiem.
Biļetes cena: 15 EUR. Ar Valmieras kultūras karti 1 EUR atlaide.

Rikardiona 36. dzimšanas dienas koncerts un balle
2023-03-24 19:00 - 23:59 | Valmieras pagasta kultūras nams
24.03. plkst. 19.00 Rikardiona 36. dzimšanas dienas koncerts un balle Valmieras pagasta kultūras namā.
EUR 15-25

Komunistiskā genocīda upuru piemiņai veltīts atceres brīdis
2023-03-25 11:00 - 11:30 | Valmieras dzelzceļa stacija, Valmiera
Valmierā, pie dzelzceļa stacijas 25.martā plkst.11.00 norisināsies komunistiskā genocīda upuru piemiņai veltīts atceres brīdis.
Klātesošos uzrunās Valmieras politiski represēto biedrības priekšsēdētājas vietniece Dainuvīte Eglīte, Valmieras novada pašvaldības domes priekšsēdētāja vietnieks Ričards Gailums. Godasardzē – Zemessardzes 22. kaujas nodrošinājuma bataljona pārstāvji. Atceres brīdi vadīs un muzikāli papildinās stāstniece, dziesminiece Agrita Gruzdiņa.
Atsaucoties Valsts prezidenta kancelejas aicinājumam, 25. martā plkst.11.00 sociālajos tīklos lasīs 1949. gadā no Valmieras novada deportēto iedzīvotāju vārdus.
2021. gadā tika īstenots nozīmīgs vēsturiskās atmiņas projekts “Aizvestie. Neaizmirstie. 80 gadi kopš 14. jūnija deportācijām”, īstenojot deportēto vārdu lasījumus un digitālas kartes deportetie.kartes.lv izveidi. Darbs pie projekta turpinājās, apkopojot informāciju par 1949. gada 25. martā un citos datumos deportētajiem Latvijas iedzīvotājiem.

Komunistiskā genocīda upuru piemiņas pasākums Mujānos
2023-03-25 12:00 - 12:30
25.03. plkst. 12.00 Komunistiskā genocīda upuru piemiņas pasākums Mujānos, pie piemiņas akmens

Komunistiskā genocīda upuru piemiņas pasākums “Marta cīruļputenis”
2023-03-25 12:30 - 13:30 | Kocēnu kultūras nams, Alejas iela 3, Kocēni
25. martā plkst. 12.30 būsiet mīļi gaidīti Kocēnu Kultūras namā, kur norisināsies Komunistiskā genocīda upuru piemiņas dienai veltīts piemiņas pasākums “Marta cīruļputenis”.

Atmiņu stāsti un sarunas kopā ar stāstnieci Inetu Amoliņu. Dzeju lasīs Daina Sirmā, muzikālais priekšnesums – Rūta Ulmane.

Mūsdienu deju grupas "Flash" 15 gadu svētku koncerts
2023-03-30 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
“FLASH” aicina uz svētku koncertu “NEPĀRTRAUKTI, NENORIMTI”
…es zinu, ka es izstaroju gaismu, kad dejoju…
Ja vēlies saredzēt, sadzirdēt, sajust, baudīt un noreibt no dejas, mūzikas, gaismas un sajūtām, nāc 30.martā pl.18.00 uz Valmieras Kultūras centru, kur Valmieras Pārgaujas Valsts ģimnāzijas mūsdienu deju grupa “FLASH” un viņu mākslinieciskā vadītāja Linda Mīļā aicina uz 15. jubilejas svētku koncertu “Nepārtraukti, nenorimti”.
Koncertā piedalīsies arī ģimnāzijas mūzikas grupa “Pirmdiena”.
Ieeja – bez maksas.

Koncertprogramma "Dieva dēli. Saules meitas"
2023-03-31 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Pēc tumsas vienmēr nāk gaisma! Ar jaunu, cerīgu un pavasarīgu enerģiju Producentu grupa 7 aicina uz tautasdziesmu programmu „DIEVA DĒLI. SAULES MEITAS”.
„Nekas nenotiek nejauši”, atzīst koncerta producents Aigars Dinsbergs. „Mūsu tautas neapzinātā spēka avots atrodams tieši tautas dziesmās, un šajā laikā spēks un ticība ir vajadzīgi vairāk nekā jebkad agrāk. Pirms diviem gadiem šī programma tika sagatavota, bet ierobežojumu dēļ izrādīt paguvām tikai Ogrē un Cēsīs. Tagad tā atjaunota, papildināta un dodas iedvesmot skatītājus no jauna.”
Tautas tradīcijās Saules meitas un Dieva dēli ir gan iedvesmotāji, gan cilvēka neredzamie palīgi. Šodien Saules meitas ienāk mūsu pasaulīgajā dzīvē un sadzīvē, lai kopā ar Dieva dēliem ļautu katram latvietim apzināties to aizlaiku spēku, kas mīt mūsos. Lai iedvesmotu mūs pašus, kaimiņus ap mums un varbūt arī visai pasaulei liktu noticēt, ka ir kāda enerģija, kas spēj sadziedēt bēdas un liek pazust ļaunumam.
Programmā izvēlētās dziesmas raksturo dzīvesprieks un vitalitāte, kas mīsies ar mitoloģiski pārlaicīgo un bezgala skaisto tautas dziesmu poētisko valodu. Koncertā atkal satiksies publikas iemīļotie dziedātāji Kristīne Kārkle-Kalniņa, Andris Ērglis, Anmary, Dainis Skutelis, Antra Stafecka un Marts Kristians Kalniņš.
Tautas melodijas jaunos, etnopopa manierē veidotos aranžējumos radījuši sava aroda lietpratēji Jānis Strazds un Kristīne Kārkle – Kalniņa. Pavadošās grupas sastāvā – Jānis Strazds (taustiņi), Kristīne Kārkle – Kalniņa (vijole), Edgars Kārklis (dūdas, stabules, akordeons), Jānis Kalniņš (ģitāra), Valters Sprūdžs (bass), Miķelis Vīte (sitaminstrumenti) un Ansis Jansons (kokle).

DIEVA DĒLI. SAULES MEITAS pavasara koncerttūre:
24.martā Jēkabpilī, Kruspils kultūras namā
25.martā Jelgavas kultūras namā
26.martā Liepājas OC Rožu zālē
30.martā Ādažu kultūras centrā
31.martā Valmieras Kultūras centrā
1.aprīlī Latgales vēstniecībā Gors
2.aprīlī Alūksnes kultūras centrā
4.aprīlī Rīgā, VEF Kultūras pilī
14.aprīlī Tukuma kultūras namā
15.aprīlī kultūras centrā Siguldas Devons

XXVII Vispārējo latviešu Dziesmu un XVII Deju svētku pūtēju orķestru skate
2023-04-01 09:30 - 14:00 | Valmieras Kultūras centra lielā zāle, Rīgas iela 10, Valmiera, Latvija
2023. gada 1. aprīlī plkst.9.30 Valmieras Kultūras centrā, Rīgas ielā 10, Valmierā
XXVII Vispārējo latviešu Dziesmu un XVII Deju svētku pūtēju orķestru skate
Piedalās: Aizkraukles novada, Alūksnes novada, Cēsu novada, Gulbenes novada, Limbažu novada, Madonas novada, Mārupes novada, Ogres novada, Saulkrastu novada, Siguldas novada, Smiltenes novada, Valkas novada, Rīgas un Valmieras valstspilsētu pūtēju orķestri
Ieeja bez maksas.
